उत्तर : कोलकाता गवेषणा की जगह है। इन दिनों कोलकाता में जो काम हो रहा है, उसमें माडर्न आर्ट का ज्यादा महत्व है। यद्यपि मेरी जान-पहचान के जो लोग हैं, उनका कहना है कि यह माडर्न आर्ट उनकी समझ में नहीं आता है। लेकिन ऊंचे लोग जो हैं.. समझदार लोग है वे सोचते हैं यही आर्ट कला है यही असली कला है। इसलिए उसका महत्व ज्यादा है। कोलकाता ने इधर कई बड़े आर्टिस्टों को खो दिया है जैसे गणेश पाइन नहीं रहे जिन्हें माडर्न आर्ट की प्रमुख शख्सियत माना जाता है। अब जो हैं उनके शिष्य हैं उनका अनुकरण करने वाले लोग हैं। जो उनकी परंपरा जारी रखे हैं और काम कर रहे हैं शोध कर रहे हैं। एकेडमी आफ फाइन आट्र्स में चित्रकला की जितनी प्रदर्शनी लगती है उसमें 80 प्रतिशत प्रदर्शनियां माडर्न आर्ट की होती हैं। देखा जाता है कि विदेश से आयी विभिन्न तकनीक पर काम हो रहा है। कलर को लेकर प्रयोग हो रहे हैं... जैसे पानी और आयल का मिश्रण चल रहा है। आयल कलर का जैसा इस्तेमाल हो रहा वैसा पहले नहीं हुआ था। पता नहीं वह कितने दिन चलेगा। जैसे एनामिल कलर में पानी देने से अद्भुत माडर्न आर्ट लगता है।